Para outras páxinas con títulos homónimos véxase: Arao.

| Arao dos cons |
| --- |
| 
 |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Charadriiformes |
| Familia: | Alcidae |
| Xénero: | *Uria* |
| Especie: | ***U. aalge*** |

 |
| Nome binomial |
| '**Uria aalge'**(Pontoppidan, 1763) |
| Sinonimia |
| *Colymbus aalge* Pontoppidan, 1763 |

Arao dos cons nun selo postal das Illas Feroe.
O **arao** (do francés antigo *hairon*) **dos cons** ou **aro** (*Uria aalge*) é unha ave costeira da familia Alcidae. Xunto co garrucho, domina as colonias mariñas dos cantís na tempada do verán. O arao nada fronte a costa en grandes masas baixo os cantís. Fronte aos farallóns adoita verse voando baixo e rápido.

No inverno, aparecen en terra só durante ou despois dos vendavais.

Hábitat do arao dos cons

Descrición
----------

Parella de araos sobre un con.
Os exemplares adultos acadan os 38–46 cm de altura e 61–73 cm de envergadura, de plumaxe negra co peito e ventre brancos, co peteiro en forma de puñal, algúns exemplares presentan unha lixeira liña ocular branca.

Distribución
------------

O seu hábitat son as illas, cons e cantís das costas do Atlántico norte (chegando polo sur ata Novo Brunswick e Portugal) e Pacífico norte (chegando polo sur ata California), cría formando grandes colonias e deixan os seus ovos nas rochas espidas, teñen forma piriforme para que, de sufriren un golpe rolen en círculo e non sobre o seu eixo. Algúns residen permanentemente, os situados máis ao norte migran ao sur, aliméntanse principalmente de peixe, compleméntandoo con crustáceos, vermes mariños e luras.

### Poboación en Galiza

Araos na costa da illa de Burge (Noruega)
A poboación galega estímase entre 3 e 12 parellas reprodutoras: Sisargas, 3 parellas e Cabo Vilán, de difícil censo, 9 parellas en 1991. Como ave de paso é moi escasa, con observacións en xeral de individuos illados, algunhas veces en parellas ou en grupos de tres ou máis.

Calcúlase que nos anos 60 a poboación galega sería dunhas 1.500 ou 2.000 parellas, repartidas en nove colonias: Estaca de Bares, Aguillóns, Punta do Limo (Cabo Ortegal), A Gabeira (Veigue), Illas Sisargas e Cabo Vilán, todas elas na provincia da Coruña, xunto ás de Ons, Costa da Vela e Illas Cíes na provincia de Pontevedra. Durante a década dos 70 comezaron a minguar tódalas colonias, desaparecendo algunha como a de Cabo Ortegal que chegou a ter unhas 1.000 parellas, quedando outras moi reducidas (Sisargas, 32 individuos, e Cíes, 6 parellas). A mesma tendencia produciuse na colonia portuguesa da Illa Berlenga.

En 1986 había 43 parellas e en 1998 só quedaban 7, as causas da situación precaria do arao dos cons son a caza e colleita de ovos polos humanos, algunhas artes de pesca que fan que as aves queden enganchadas nas redes e a contaminación por produtos petroleiros. Desde 2002, polo desastre do Prestige a situación do arao dos cons foi a peor, o mesmo que do arao papagaio e arao romeiro.

*Uria aalge aalge*.

Notas
-----

1. ↑  BirdLife International (2012). "*Uria aalge*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. Consultado o 26 de novembro de 2013.
2. ↑  "Arao". *DIGALEGO*. Arquivado dende o orixinal o 05 de agosto de 2016. Consultado o 20 de abril do 2016.
3. ↑  M. do Carme Ríos Panisse (1983): Nomenclatura de la flora y fauna marítimas de Galicia. II. Mamíferos, aves y algas, Universidade de Santiago
4. ↑  Arao (*Uria aalge*). Consellería de medioambiente. Xunta de Galicia.
5. ↑  "Inventario do arao común (en castelán)" (PDF). *Ministerio para a Transición Ecolóxica*. Consultado o 29-12-2021.
6. ↑  "A morte negra, máis de 100.000 aves atrapadas no chapapote". *Galicia Ciencia*. Consultado o 29-12-2021.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Arao dos cons*** |

### Outros artigos

* Catálogo galego de especies ameazadas

|  |  |
| --- | --- |
| Control de autoridades | 
* Wd: Q21062
* EBID: ID
* GEC: 0143416
* GND: 4186335-5
* LCCN: sh85028997
* NDL: 00576927

 |

|  |  |
| --- | --- |
| Identificadores taxonómicos | 
* ADW: Uria\_aalge
* Avibase: 39F29B55EF9A542F
* BioLib: 8720
* BirdLife: 22694841
* DORIS: 1210
* Dyntaxa: 100144
* eBird: commur
* EPPO: URIAAA
* FE: 96972
* FE-New: ID
* Fossilworks: 276237
* GBIF: 2481342
* GNAB: common-murre
* IBC: ID
* iNaturalist: 4519
* IRMNG: 11222277
* ITIS: 176974
* IUCN: 22694841
* NBN: NBNSYS0000000041
* NCBI: 13746
* SeaLifeBase: 74910
* Soortenregister: 139191
* TAXREF: 3379
* WoRMS: 137133
* Xeno-canto: Uria-aalge

 |

|  |  |
| --- | --- |
| Identificadores | 
* UMLS: C1000873

 |